नवंबर में मारुति की बिक्री 18 प्रतिशत घटी  
देश की सबसे बड़ी कार कंपनी मारुति सुजुकी इंडिया की बिक्री नवंबर में 18.46 प्रतिशत घट गई और कंपनी ने इस दौरान 91,772 वाहन बेचे।
देश की सबसे बड़ी कार कंपनी मारुति सुजुकी इंडिया की बिक्री नवंबर में 18.46 प्रतिशत घट गई और कंपनी ने इस दौरान 91,772 वाहन बेचे। बीते साल इसी माह कंपनी ने 1,12,554 वाहनों की बिक्री की थी।  नवंबर में घरेलू बाजारों में कंपनी की बिक्री 19.15 प्रतिशत घटकर 82,870 वाहनों की रही, जबकि नवंबर, 2010 में घरेलू बाजार में कंपनी ने 1,02,503 वाहन बेचे थे। इसी तरह, समीक्षाधीन माह में कंपनी का निर्यात 11.43 प्रतिशत घटकर 8,902 कारों का रहा जो नवंबर, 2010 में 10,051 कारों का था। समीक्षाधीन अवधि में कंपनी की मिनी कारों की बिक्री 27.24 प्रतिशत घटकर 38,921 इकाइयों की रही। इनमें मारुति.800, ए.स्टार, आल्टो और वैगन आर शामिल हैं। नवंबर, 2010 में कंपनी ने 53,489 मिनी कारों की बिक्री की थी।  कांपैक्ट कारों (एस्टिलो, स्विफ्ट और रिट्ज मॉडल) के खंड में मारुति सुजुकी की बिक्री 3.72 प्रतिशत घटकर 22,159 कारों की रही जो बीते साल की इसी अवधि में 23,014 कारों की थीं